Ministru kabineta rīkojuma projekta „Par valsts nekustamā īpašuma ieguldīšanu akciju sabiedrības „Latvenergo” pamatkapitālā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2011.gada 30.jūnijā AS „Latvenergo” akcionāru sapulcē tika nolemts, ka nepieciešams ieguldīt AS „Latvenergo” pamatkapitālā valstij piederošo nekustamo īpašumu (zemes vienību), kurš ierakstīts zemesgrāmatā uz valsts vārda Zemkopības ministrijas personā un uz kura atrodas AS „Latvenergo” īpašuma objekti (ēkas un būves).  Valsts zemes vienību ieguldīšana akciju sabiedrības "Latvenergo" pamatkapitālā ir nepieciešama, lai nodrošinātu drošu elektroenerģijas sadales iekārtu ekspluatāciju, apsaimniekošanu un elektrības piegādi AS „Latvenergo” klientiem.  Ievērojot Civillikuma 968.pantu, ēkas (būves) un zeme atzīstamas par nedalāmu vienību. Zemes vienība, kas ierakstīta zemesgrāmatā uz Zemkopības ministrijas vārda nav sadalīta reālās daļās, tādējādi, ņemot vērā, ka uz zemes vienībām esošās ēkas un būves nepieciešamas AS „Latvenergo” darbības nodrošināšanai, ēka (būves) ar visu zemi ir nodalāmas domājamās daļās.  Ņemot vērā augstāk minēto, Ekonomikas ministrija ir izstrādājusi Ministru kabineta rīkojuma projektu „Par valsts nekustamā īpašuma ieguldīšanu akciju sabiedrības „Latvenergo” pamatkapitālā”. |
| 2. | Pašreizējā situācija un problēmas | Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Likuma „Par valsts un pašvaldību kapitāla daļām un kapitālsabiedrībām” 73.panta pirmā daļa pasaka, ka pamatkapitālu drīkst palielināt pamatojoties uz akcionāru sapulces lēmumu un likuma 76. panta pirmās daļas 9. punkts nosaka, ka  tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar iepriekš minēto 2011.gada 30.jūnijā AS „Latvenergo” akcionāru sapulcē tika nolemts lūgt Ministru kabinetam atļauju ieguldīt AS „Latvenergo” pamatkapitālā valstij piederošu zemes vienību 150/17100 domājamās daļas no nekustamā īpašuma (kadastra Nr. 4272 007 0825) – zemes vienību (kadastra apzīmējums - 4272 007 0825) 17100 m2 platībā Raunas ielā 7A, Priekuļi, Priekuļu pagastā, Priekuļu novadā. Ar Cēsu zemesgrāmatu nodaļas tiesneša 2007.gada 3.janvāra lēmumu Priekuļu zemesgrāmatas nodalījumā Nr.1000 0030 8493 uz zemesgabalu īpašuma tiesības nostiprinātas Latvijas valstij Zemkopības ministrijas personā. Ar 2007.gada 26.marta aktu zemesgabals nodots AS „Latvenergo” valdījumā. Uz zemesgabala atrodas AS „Latvenergo” īpašuma objekts transformatoru apakšstacijas ēka TP-6005 „Mūrmaņi” (būves kadastra apzīmējums 4272 007 0825 001). Saskaņā ar 2007.gada 26.oktobra vienošanos ar SIA „Priekuļu grauds” transformatoru apakšstacijas ēkai piesaistāmās zemes platība noteikta 150/17100 domājamās daļas apmērā no kopplatības 17100 m².  Par akciju sabiedrības „Latvenergo” pamatkapitāla palielināšanu lems akcionāru sapulce.Valsts zemes vienību ieguldīšanas rezultātā palielināsies AS „Latvenergo” pamatkapitāls un valstij piederošo AS „Latvenergo” akciju skaits. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz atļaujas saņemšanu ieguldīšanai akciju sabiedrības „Latvenergo” pamatkapitālā kā mantisko ieguldījumu 150/17100 domājamās daļas no nekustamā īpašuma (kadastra Nr. 4272 007 0825) – zemes vienību 17100 m2 platībā Raunas ielā 7A, Priekuļi, Priekuļu pagastā, Priekuļu novadā. Domājamās daļas vērtība ir 230,00 lati. Zemes vienības ieguldīšana AS „Latvenergo” pamatkapitālā neietekmēs elektroenerģijas tarifus. Ieguldīšanas rezultātā palielināsies akciju sabiedrības „Latvenergo” pamatkapitāls un valstij piederošo AS „Latvenergo” akciju skaits.  Pielikumā rīkojuma projektam pievienoti: 1. AS „BDO” nekustamā īpašuma atzinums par mantisko ieguldījumu; 2.zemesgabala nomas līgums. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

**III.-VII.- Projekts šīs jomas neskar**

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

28.07.2011.

544

D.Rekšāne, 67013218, Dace.Reksane@em.gov.lv